
Sfânta muceniţă Sebastiana (Sevastiani) din Iraclia 
(24 octombrie) 


Sfânta muceniţă Sebastiana |Sevastiani] a fost uceniţă a Sfântului apostol Pavel şi 
a luat mucenicia sub împăratul Domeţian, la anul 82 după Hristos. Ea a fost 
torturată mai întâi în cetatea Marchianopolis, unde Sfântul apostol Pavel i s-a arătat 
ei şi 1-a zis: "Bucură-te şi nu te întrista, căci de aici vei merge în patria ta, ca să 
mărturiseşti credinţa." Cu adevărat, îndată după aceea judecătorul a trimis-o la 
Heracleea, locul naşterii ei, unde a fost torturată bestial şi la urmă decapitată. Sfin- 
tele ei moaşte au fost cusute într-un sac în care s-au băgat greutăţi mari de plumb şi 
aruncate în mare. Dar îngerul lui Dumnezeu le-a scos din sac şi le-a dus la locul 
numit Rhaidestos [Risiston], unde Ammia, o femeie aristocrată, soţie de senator, 

le-a primit cu cinste şi le-a îngropat în giulgiuri şi aromate scumpe. Sfintele moaşte 
ale muceniţei Sevastiani au fost izvorâtoare de mir şi făcătoare de minuni. 

Acatistul Sfintei muceniţe Sevastiani 


Apărut cu binecuvântarea 
părintelui Arh. Justin Pârvu 
02009 Mănăstirea Petru- Vodă 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 

Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 
Uşa milostivirii deschide-o nouă,binecuvântată Născătoare de Dumnezeu, ca să 


nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 

Cred  Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Troparul Sfintei muceniţe Sevastiani: Mieluşeaua Ta, lisuse, Sevastiani, strigă cu 
mare glas: Pe Tine, Mirele meu, Te iubesc şi pe Tine căutându-Te mă chinuiesc şi 
împreună mă răstignesc, şi împreună mă îngrop cu Botezul Tău; şi pătimesc pentru 
Tine, ca să împărăţesc întru Tine; şi mor pentru Tine, ca să viez pentru Tine; ci, ca 
o jertfă fără prihană, primeşte-mă pe mine, ceea ce cu dragoste mă jertfesc ie. 
Pentru rugăciunile ei, ca un Milostiv, mântuieşte sufletele noastre. 


2 5 e 


Condacul 1 

Veniţi toţi iubitorii de Hristos să lăudăm cu credinţă şi cu evlavie pe Sfânta 
muceniță Sevastiani, care pe Hristos Dumnezeu mărturisind şi mulțime de chinuri 
pentru El răbdând, s-a făcut izvorâtoare de mir şi grabnică ajutătoare celor bine 
credincioşi. Cu laude să slăvim pe Dumnezeu cel care a întărit-o, iar pe sfânta s-o 
cinstim, zicând: Bucură-te, Sfântă muceniţă Sevastiani, mult râvnitoare şi gra- 
bnic ajutătoare. 


Icosul 1 

Duhovnicească râvnă din tinereţe având, Sevastiani lui Hristos I-ai slujit şi pe El 
Dumnezeu adevărat L-ai mărturisit. Pentru care noi, nevrednicii, cu laude te cin- 
stim: 

Bucură-te, mlădiţă curată, care prin Sfântul Botez în Hristos te-ai altoit; 

Bucură-te, că botezul prin Sfântul apostol Pavel l-ai primit; 

Bucură-te, că pe Hristos Dumnezeu Adevărat cu îndrăznire L-ai mărturisit; 
Bucură-te, că pentru El mulțime de chinuri ai răbdat; 

Bucură-te, că întărire prin înger ţie ţi s-a dat; 

Bucură-te, că şi Sfântul apostol Pavel ţi s-a arătat; 

Bucură-te, că pe cele pământeşti ai defăimat; 

Bucură-te, că pe cele cereşti ai dobândit; 

Bucură-te, că nici un chin pe tine nu te-a biruit; 

Bucură-te, a sfântului apostol uceniţă vrednică următoare; 

Bucură-te, Sfântă muceniţă Sevastiani, mult râvnitoare şi grabnic ajutătoare. 


Condacul 2 

Vieţuind cu evlavie în cetatea lui Marchian şi râvnind cetatea lui Dumnezeu, ai fost 
pârâtă la ighemonul păgân că eşti creştină. lar tu, prinsă fiind şi mărturisind că eşti 
gata a muri pentru Hristos, ai cântat: Aliluia! 


Icosul 2 

Înaintea ighemonului adusă fiind, Sfântă Sevastiani, ai mărturisit că eşti creştină şi 
uceniţă a Sfântului apostol Pavel. Şi voind a pătimi pentru Hristos, ai răbdat mul- 
țime de chinuri, pentru care te lăudăm: 

Bucură-te, ceea ce ai fost pârâtă că eşti creştină; 

Bucură-te că nu ai ascuns a credinţei lumină; 

Bucură-te, că uceniţă a Sfântului apostol Pavel te-ai mărturisit; 

Bucură-te, ceea ce printr- Însul, Sfântul Botez ai primit; 

Bucură-te, zicând că eşti gata a muri pentru Hristos; 

Bucură-te, că ai avut cuget bine credincios; 

Bucură-te, că pe Hristos Dumnezeu L-ai mărturisit; 

Bucură-te, ceea ce pentru El mulţime de chinuri ai primit; 

Bucură-te, că lovituri cu măciuci de plumb ai răbdat; 

Bucură-te, că fiind bătută pentru Hristos te-ai bucurat; 

Bucură-te, că prin harul lui Dumnezeu ai primit alinare; 

Bucură-te, Sfântă muceniţă Sevastiani, mult râvnitoare şi grabnic ajutătoare. 


Condacul 3 
După ce chinuitorii au obosit bătându-te, ai fost aruncată în temniţă întunecoasă, 


iar tu, primind lumina harului, ai cântat: Aliluia! 


Icosul 3 

Fiind aruncată în temniţă pentru Hristos, ţi s-a arătat ucenicul Lui, Sfântul apostol 
Pavel, întărindu-te şi zicându-ţi: Bucură-te şi nu te mâhni, că trebuie să mergi lega- 
tă în cetatea ta pentru mărturisirea în Hristos. lar noi cu laude te cinstim, zicând: 
Bucură-te, că ai fost aruncată în întunericul temniţei; 

Bucură-te, că ai răbdat aceasta pentru Cel ce este Lumina lumii; 

Bucură-te, că n-ai mai văzut soarele cel trecător; 

Bucură-te, că te ocrotea pe tine Soarele dreptățu Cel nemuritor; 

Bucură-te, că în temniţă friguroasă ai fost aruncată; 

Bucură-te, că de căldura harului ai fost înconjurată; 

Bucură-te, că pe umezeala pietrei vremelnic te-ai sălăşluit; 

Bucură-te, că pentru aceasta desfătarea veşnică o ai dobândit; 

Bucură-te, că pe rudele tale n-ai mai văzut; 

Bucură-te, că slăvitul apostol Pavel ţi s-a arătat; 

Bucură-te, că în întunericul temniţei tu erai ca o floare; 

Bucură-te, Sfântă muceniţă Sevastiani, mult râvnitoare şi grabnic ajutătoare. 


Condacul 4 
Răbdând şapte zile în frigul temniţei ai fost scoasă de acolo şi osândită la cuptorul 
cel încins, iar tu lăudai pe Dumnezeu, cântând: Aliluia! 


Icosul 4 

Scoţându-te ighemonul din temniţă şi arzând foarte tare un cuptor, te-a osândit să 
te arunci în el, iar tu, sfântă muceniţă, aruncându-te în cuptor şi rămânând nevă- 
tămată, toţi s-au minunat şi s-au spăimântat. Pentru aceasta te lăudăm, zicând: 
Bucură-te, că şapte zile în temniţă răbdare ai avut; 

Bucură-te, că prigonitorii răbdarea şi-au pierdut; 

Bucură-te, că cei necredincioşi au voit să te spăimânteze cu foc; 

Bucură-te, că tu având dreapta credinţă nu te-ai spăimântat deloc; 

Bucură-te, că tiranii cărând lemne pentru foc au obosit; 

Bucură-te, că tu în cuptor fiind te-ai odihnit; 

Bucură-te, că de mari flăcări erai înconjurată; 

Bucură-te, că roua harului te-a păzit nevătămată; 

Bucură-te, că din cuptor ca o floare tânără ai răsărit; 

Bucură-te, că văzându-te tiranii, din minţi şi-au 1eşit; 

Bucură-te, că păgânii, mult chinuindu-se, n-au reuşit să te omoare; 

Bucură-te, Sfântă muceniţă Sevastiani, mult râvnitoare şi grabnic ajutătoare. 


Condacul 5 
leşind nevătămată din cuptor şi rugăciune înălţând către Domnul, s-a pogorât glas 
mare din cer, iar tu ai cântat: Aliluia! 

Icosul 5 

La rugăciunea ta, sfântă muceniţă, glas mare din cer s-a făcut; şi fulgere şi tunete şi 
grindină peste tirani s-au abătut. lar noi îţi cântăm ţie unele ca acestea: 
Bucură-te, că tiranii să te lase fără glas au voit; 

Bucură-te, că la rugăciunea ta, mare glas din cer a venit; 

Bucură-te, că păgânii n-au mai răbdat să audă a ta mărturisire; 

Bucură-te, că Domnul a mărturisit din cer pentru tine cu grăbire; 

Bucură-te, că necredincioşii foc mare au aprins; 

Bucură-te, că prin credinţa ta, de ploaie şi grindină focul s-a stins; 

Bucură-te, că tiranii să te primejduiască prin foc au voit; 

Bucură-te, că ei prin apă şi grindină s-au primejduit,; 

Bucură-te, că împotriva ta au pregătit văpaie dogorâtoare; 

Bucură-te, că împotriva lor s-au trimis fulgere înspăimântătoare; 

Bucură-te, Sfântă muceniţă Sevastiani, mult râvnitoare şi grabnic ajutătoare. 


Condacul 6 
Infricoşându-se, muceniţă, cei ce voiau a te înfricoşa pe tine, ai mulţumit lui Dum- 
nezeu, strigând din toată inima: Aliluia! 


Icosul 6 

Neînţelegând ighemonul cele ce s-au făcut, a rămas neîndreptat. Şi chemându-te pe 
tine, Sevastiani, te-a întrebat: Cine eşti tu, ce este pentru tine şi din ce cetate eşti? 
Iar tu tăceai. Şi aflând el de la cei ce stăteau înainte, că eşti din Mitropolia Iracliei, 
te-a trimis legată la ighemonul de acolo. Iar noi îți cântăm ție unele ca acestea: 
Bucură-te, că păgânul să te iscodească a voit; 

Bucură-te, că tu nicidecum nu i-ai vorbit; 

Bucură-te, că de al tău minunat glas nu s-a învrednicit,; 

Bucură-te, tăcere liniştitoare; 

Bucură-te, linişte rugătoare; 

Bucură-te, rugăciune în tăcere; 

Bucură-te, cea plină de a harului putere; 

Bucură-te, că iarăşi ai fost legată; 

Bucură-te, că drum lung ai fost purtată; 

Bucură-te, pentru cei bine credincioşi rugătoare; 

Bucură-te, Sfântă muceniţă Sevastiani, mult râvnitoare şi grabnic ajutătoare. 


Condacul 7 
Văzând Dumnezeu de mai înainte chinurile care te aşteptau, sfântă muceniţă, a 
trimis un înger din cer să te întărească, iar tu cântai cu bucurie: Aliluia! 

Icosul 7 

Trimisă fiind, Sevastiani, în Iraclia, îngerul Domnului arătându-se ţi-a zis: Îndrăz- 
neşte, fiica lui Dumnezeu, că trebuie să stai de faţă înaintea ighemonului Pompian 
şi eu sunt cu tine. Şi mergând în Irachia ai stat înaintea ighemonului păgân, care 
spanzurându-te de un lemn, te-a strujit fără milă; şi rupându-se carnea, ieşea mi- 
reasmă frumoasă de mir. Pentru care noi te lăudăm, zicând: 

Bucură-te, că ai dobândit părtăşia cetelor îngereşti; 

Bucură-te, că prin îngeri ai primit întăriri duhovniceşti; 

Bucură-te, că păgânii singură te-au văzut; 

Bucură-te, că a ta ocrotire îngerească nu au priceput; 

Bucură-te, că pentru Hristos pe lemn tiranii te-au spânzurat; 

Bucură-te, că răstignirea lui Hristos ai urmat; 

Bucură-te, că fără de milă chinuitorii te-au strujit; 

Bucură-te, că nici prin aceasta nu te-au biruit; 

Bucură-te, că păgânii cu răutate pe tine te-au chinuit; 

Bucură-te, că rupându-ţi-se carnea, bună mireasmă de mir la toţi le-ai dăruit; 
Bucură-te, că tiranii au voit să-ţi ia viaţa cea trecătoare; 

Bucură-te, că tu prin bună mireasmă îi chemai la viaţa cea nemuritoare; 

Bucură-te, Sfântă muceniţă Sevastiani, mult râvnitoare şi grabnic ajutătoare. 


Condacul 8 
Indelung fiind strujită de tirani cu unelte de fier, ca într-un trup neînsufleţit ai răb- 
dat, cântând lui Dumnezeu: Aliluia! 


Icosul 8 

Tiranul cel cumplit, văzând îndelungă răbdarea ta, Sevastiani, altă chinuire a năs- 
cocit. Şi coborându-te de pe lemn, te-a dat spre mâncare fiarelor. Iar leul cel mare 
ce a venit lângă tine, luând glas omenesc, din porunca lui Dumnezeu pentru îndrep- 
tarea păgânilor, te lăuda pe tine, sfântă muceniţă, iar noi te cinstim cu laude ca 
acestea: 

Bucură-te, că fiara cea cumplită la fiare pe tine te-a dat; 

Bucură-te, că acestea nu te-au vătămat; 

Bucură-te, cea dată leilor spre mâncare; 

Bucură-te, că pentru aceasta ai gustat a Raiului desfătare; 

Bucură-te, că fiara om, ca un leu s-a pornit; 

Bucură-te, că fiara leu, ca un om a grăi; 

Bucură-te, că tiranul ca un fără de minte te-a defăimat; 

Bucură-te, că leul ca un înţelept te-a lăudat; 

Bucură-te, că şi o leoaică rea asupra ta au slobozit; 

Bucură-te, că leoaica lângă tine s-a îmblânzit; 

Bucură-te, că fiarele ca nişte miei blânzi au fost la înfăţişare; 
Bucură-te, Sfântă muceniţă Sevastiani, mult râvnitoare şi grabnic ajutătoare. 


Condacul 9 
Intunecaţi fiind la minte, tiranii se spăimântau de a ta răbdare, iar tu luminată de 
har, îl lăudai pe Dumnezeu, cântând: Aliluia! 


Icosul 9 

Ritorii cei mult vorbitori zac acum ca nişte peşti fără de glas. Că neînţelegând pu- 
terea cea dată ție, s-au minunat şi s-au spăimântat de răbdarea ta. Iar noi te lăudăm 
zicând: 

Bucură-te, că ai dorit să fu de Hristos împodobită; 

Bucură-te, că pentru Hristos ai primit să fu muncită; 

Bucură-te, că lumina Împărăției cereşti ai căutat; 

Bucură-te, că pentru aceasta întunericul temniţei ai răbdat,; 

Bucură-te, cea cuprinsă de flacăra dumnezeiescului dor; 

Bucură-te, că pentru Dumnezeu ai răbdat să fii arsă în cuptor; 

Bucură-te, că pe Hristos pe pământ ai mărturisit arătat; 

Bucură-te, că Domnul din cer mărturie pentru tine a dat; 

Bucură-te, că împreună cu muceniţele să fii ai dorit; 

Bucură-te, că pentru aceasta, strujire fără milă ai primit; 

Bucură-te, cea care lui Hristos te rugai neîncetat; 

Bucură-te, că Hristos tărie ţi-a dat; 

Bucură-te, a lui Hristos mărturisitoare; 

Bucură-te, Sfântă muceniţă Sevastiani, mult râvnitoare şi grabnic ajutătoare. 


Condacul 10 
Neînţelegând tiranul nici acum cele ce se făceau, la tăiere te-a osândit, iar tu, vese- 
lindu-te duhovniceşte, ai lăudat pe Dumnezeu, cântând: Aliluia! 


Icosul 10 

Văzând îndelunga ta răbdare, tiranul şi-a pierdut răbdarea şi a dat porunca cea mai 
de pe urmă asupra ta. Şi scoţându-te afară din cetate, i-au tăiat cinstitul cap, din 
care a curs lapte în loc de sânge. Pentru care te cinstim şi îți aducem aceste laude: 
Bucură-te, că pentru Hristos, Capul Bisericii, capul ţi s-a tăiat; 

Bucură-te, că împreună cu toţi Sfinţii te veseleşti neîncetat; 

Bucură-te, că de cei ce ucid trupul nu te-ai înfricoşat,; 

Bucură-te, că sufletul tău din mâna prigonitorilor a scăpat; 

Bucură-te, că tiranul sângele tău să vadă a voit; 

Bucură-te, că în loc de sânge, minunat lapte s-a ivit; 

Bucură-te, că tiranii pământului din mâinile lor te- au scăpat; 

Bucură-te, că sufletul tău la ceruri de îngeri a fost înălţat; 

Bucură-te, că ai părăsit pe cele trecătoare; 

Bucură-te, că a1 dobândit bunătăţile viitoare; 

Bucură-te, Sfântă muceniţă Sevastiani, mult râvnitoare şi grabnic ajutătoare. 


Condacul 11 

De mâinile diavoleşti izbăvindu-te şi cu cetele îngereşti însoţindu-te, la nunta ce- 
rească te-ai primit şi de Mirele Hristos te-ai cinstit, de care te bucurai, cântând: 
Aliluia! 


Icosul 11 

Aruncând slujitorul satanei sfântul tău trup şi capul într-un sac cu trei sute de litre 
de plumb şi legându-l cu tot dinadinsul l-a lepădat în mijlocul mării. lar îngerul 
Domnului, rupând sacul, a scos cinstitul tău trup la locul ce se cheamă Risiston. Şi 
cinstita Amia, înfăşurând moaştele tale cu pânză curată şi cu miresme scumpe, le-a 
aşezat cu cinste în acel loc. Iar noi te lăudăm, zicând: 

Bucură-te, că trupul tău în sac a fost închis; 

Bucură-te, că pentru sufletul tău, Raiul s-a deschis; 

Bucură-te, că plumbul a tras trupul tău în a mării adâncime; 

Bucură-te, că îngerii au dus sufletul tău spre a cerului înălțime; 

Bucură-te, că slujitorul satanei să te piardă în adânc a voit; 

Bucură-te, că îngerul Domnului, scoțând moaştele tale din adânc, spre cinstire le-a 
rânduit; 

Bucură-te, că nobila Amia, cu evlavie moaştele tale a cinstit; 

Bucură-te, că Hristos Dumnezeu te-a prea mărit; 

Bucură-te, că prin moaştele tale se dăruiesc tămăduiri; 

Bucură-te, că se biruiesc ale dracilor neputincioase îndrăzniri; 

Bucură-te, pregustare a slavei viitoare; 

Bucură-te, Sfântă muceniţă Sevastiani, mult râvnitoare şi grabnic ajutătoare. 


Condacul 12 
Prin foc şi prin apă trecând pentru Hristos, muceniţă Sevastiani, ai dobândit împă- 
răția Lui, cântând: Aliluia! 


Icosul 12 

Toate cele întristătoare, cu bucurie pentru Hristos ai răbdat şi toate cele vese- 
litoare de la Hristos ai primit cu adevărat. Pentru aceasta, noi nevrednicii, lăudăm 
pe Dumnezeu, iar pe tine Sevastiani, te cinstim, zicând: 

Bucură-te, că aici puţină vreme te-ai chinuit; 

Bucură-te, că fericirea veşnică ai dobândit; 

Bucură-te, răbdătoare de dureri pământeşti; 

Bucură-te, primitoare de bucurii cereşti; 

Bucură-te, că pentru dreapta credinţă ai fost de păgâni chinuită; 

Bucură-te, că pentru aceasta de Dumnezeu ai fost răsplătită; 

Bucură-te, de chinuri vremelnice răbdătoare; 

Bucură-te, de cunună veşnică primitoare; 

Bucură-te, a lui Hristos mărturisitoare; 

Bucură-te, a noastră mijlocitoare; 

Bucură-te, Sfântă muceniţă Sevastiani, mult râvnitoare şi grabnic ajutătoare. 


Condacul 13 (de trei ori) 

O, Sfântă muceniţă Sevastiani, primind de la noi această puţină rugăciune, ajută-ne 
să vieţuim cu pocăință şi să dobândim de la Dumnezeu putere duhovnicească 
pentru a păstra şi a mărturisi dreapta credinţă, învrednicindu-ne a-l cânta Lui, îm- 
preună cu tine, în veci: Aliluia! 


Apoi iarăşi se zice: 


Icosul 1 

Duhovnicească râvnă din tinereţe având, Sevastiani lui Hristos I-ai slujit şi pe El 
Dumnezeu adevărat L-ai mărturisit. Pentru care noi, nevrednicii, cu laude te cin- 
stim: 

Bucură-te, mlădiţă curată, care prin Sfântul Botez în Hristos te-ai altoit; 

Bucură-te, că botezul prin Sfântul apostol Pavel l-ai primit; 

Bucură-te, că pe Hristos Dumnezeu Adevărat cu îndrăznire L-ai mărturisit; 
Bucură-te, că pentru El mulțime de chinuri ai răbdat; 

Bucură-te, că întărire prin înger ţie ţi s-a dat; 

Bucură-te, că şi Sfântul apostol Pavel ţi s-a arătat; 

Bucură-te, că pe cele pământeşti ai defăimat,; 

Bucură-te, că pe cele cereşti ai dobândit; 

Bucură-te, că nici un chin pe tine nu te-a biruit; 

Bucură-te, a Sfântului apostol uceniţă vrednică următoare; 

Bucură-te, Sfântă muceniţă Sevastiani, mult râvnitoare şi grabnic ajutătoare. 


Condacul 1 

Veniţi toţi iubitorii de Hristos să lăudăm cu credinţă şi cu evlavie pe Sfânta mu- 
ceniță Sevastiani, care pe Hristos Dumnezeu mărturisind şi mulțime de chinuri 
pentru El răbdând, s-a făcut izvorâtoare de mir şi grabnică ajutătoare celor bine 
credincioşi. Cu laude să slăvim pe Dumnezeu cel care a întărit-o, iar pe sfânta s-o 

cinstim, zicând: Bucură-te, Sfântă muceniţă Sevastiani, mult râvnitoare şi gra- 
bnic ajutătoare. 


Pentru rugăciunile Sfinţilor părinţilor noştri şi ale prea curatei Maicii Tale şi ale 
Sfintei muceniţe Sevastiani, Doamne lisuse Hristoase, miluieşte-ne pe noi. Amin. 


Sursa: 
https://www.apologeticum.ro/2009/10/sfanta-mucenita-sevastiani-viata-si-acatistul/ 


https://doarortodox.ro/2017/10/23/viata-troparul-si-acatistul-sfintei-mucenite-sebastiana- 
24-octombrie/ 

Viaţa Sfintei muceniţe Sebastiana 


Pe vremea împărăției lui Domeţian, aflându-se petrecând Sfânta muceniţă Se- 
vastiana (Sebastiana) în cetatea lui Marchian, a fost pârâtă la guvernatorul Serghie 
că este creştină; aducând-o de faţă înaintea lui şi mărturisind sfânta, că a fost 
uceniţă a Sfântului apostolul Pavel şi a fost botezată de dânsul şi cum că este gata 
a muri pentru Hristos, întâi au bătut-o cu măciuci de plumb peste tot trupul şi au 
băgat-o în temniţă, unde i s-a arătat apostolul, zicându-i: „Bucură-te şi nu te 
mâhni, că trebuie să mergi legată în cetatea ta pentru mărturisirea lui Hristos”. 


ŞI peste şapte zile scoţând-o guvernatorul din temniţă şi arzând foarte tare un cup- 
tor a osândit-o ca să se arunce în el. lar sfânta aruncându-se în cuptor şi rămânând 
nevătămată a ieşit, încât s-au minunat toţi şi s-au înspăimântat. 


Deci făcând ea rugăciune, s-a făcut glas mare din cer şi fulgere şi tunete şi grindină 
atât cât stinse şi focul şi mulţi se primejduiră şi fugea şi guvernatorul cu ceilalți. 
După acestea a zis guvernatorul: „Cine eşti tu, ce este pentru tine şi din ce cetate 
eşti”; iar sfânta tăcea. 


Și înțelegând de la cei ce stăteau înainte, cum că este din Mitropolia Iracliei, a 
trimis-o legată la guvernatorul de acolo. 

Iar îngerul Domnului arătându-i-se i-a zis: „Îndrăzneşte, fiica lui Dumnezeu, că 
trebuie să stai de faţă înaintea guvernatorului Pompian şi eu sunt cu tine”. 


Și mergând în Iracha a stat înaintea guvernatorului care spânzurând-o de un lemn, 
a strujit-o fără de milă ca la trei ceasuri şi rupându-i-se carnea ieşea din ea miros 
frumos de mir. Deci fiind strujită, se ruga întru sine atât, cât ziceau toţi că păti- 
meşte trup neînsuflețit. 


ŞI pogorând-o de pe lemnul acela, a dat-o să o mănânce fiarele. Şi slobozind ei un 
leu foarte mare, a venit lângă dânsa şi luând glas omenesc din porunca lui Dumne- 
zeu, pentru îndreptarea păgânilor, lăuda pe sfânta şi mustra pe cei fărădelege. 


Apoi au slobozit asupra ei o leoaică foarte rea şi nu a stricat-o cu nimic; şi şedeau 
amândouă fiarele ca nişte mieluşei tineri şi blânzi; de care mirându-se guver- 
natorul a dat răspunsul cel mai de pe urmă asupra ei. 


Şi scoţând-o afară din cetate, i-au tăiat cinstitul cap, din care a curs lapte în loc de 
sânge. 


Băgând păgânul sfântul ei trup şi capul într-un sac, cu 300 de litri de plumb şi 
legându-l cu tot dinadinsul, l-a aruncat în mijlocul mării. lar îngerul Domnului 
rupând sacul a scos trupul sfintei la locul ce se cheamă Risiston. 


lar Amia, o nobilă, dacă a aflat, a înfăşurat moaştele cu pânză curată şi cu miresme 
scumpe, le-a aşezat în acelaşi loc la Risiston. 


Ar Dr dr dr dr dr Dr dr de De Dr dr dr De de dr dr A de dr dr A A 


Xp XP XP IP 3 E 2 2 E IP 5 3 E E 0 E IE IP E E IP e XXX 


Dr fe de dr De dr de Dr De dr Dr Dr De de dr De de Dr dr e De de dr fr A d 


Sfânta muceniţă Sebastiana - drumul spre sfințenie 


Chinuită cumplit din pricina faptului că își mărturisise credința în Dumnezeu, 
Sfânta Sebastiana a fost ucisă, din trupul ei curgând lapte, în loc de sânge, după 
multe alte minuni petrecute. 


Lot 
Trăind pe vremea împărăției lui Domeţian, Sfânta muceniţă Sebastiana, botezată de 
Sfântul apostol Pavel, a fost pârâtă guvernatorului că este creștină, motiv pentru 
care a fost bătută, întemniţată şi aruncată în foc, dar Domnul a păzit-o nevătămată. 


Aruncată fiarelor, nici acestea nu i-au făcut vreun rău, aşa că, după ce au spân- 
zurat-o, i-a fost tăiat capul, curgând lapte în loc de sânge. 


Fiindu-i aruncat trupul în mare, a fost adus la mal și luat de către o creştină care a 
aşezat moaştele sfintei la Risiston. 

Sinaxar din 24 octombrie 


În această lună, în ziua a douăzeci şi patra, pomenirea Sfântului mare mucenic 
Areta şi cei dimpreună cu dânsul 4299 de mucenici, care au pătimit la Negran în 
Etiopia în timpul împăratului Iustin ( 442) 


Acesta a fost căpetenie a cetăţii Negran din Etiopia, pe vremea împărăției lui 
lustin, în anii 442. lar în Etiopia împărăţea Elezvoi prea credinciosul împărat; şi în 
țara omeriţilor împărăţea păgânul Dunaan, evreul; această ţară a omeriţilor în 
Sfânta Scriptură se numeşte Sava, iar de greci este numită Arabia fericită. 


Fiindcă bine credinciosul Elezvoi biruise pe păgânul Dunaan şi pusese păzitori şi 
credincioşi de ai săi, ca să păzească şi să ocârmuiască cetăţile acelea, pentru 
aceasta Dunaan s-a sculat cu război şi a omorât pe păzitorii dreptmăritorului 
Elezvoi. Şi încă mergând şi la cetatea Negran, a înconjurat-o şi neputând-o lua cu 
război, a făcut jurământ, cum că nu va supăra pe creştinii din ea şi aşa a intrat în 
cetate. Apoi călcându-şi jurământul a omorât pe toţi câţi i-a aflat în ea, atât bărbaţi 
cât şi femei. Care cu toţii au stat bărbăteşte şi au mărturisit credinţa cea în Hristos. 

Atunci şi Sfântul acesta Areta a stat cu bărbăție şi mărime de suflet la lupta 
muceniciei. Cu toate că era atât de bătrân, cât nici nu putea umbla. 


După ce mai întâi viteazul acesta nevoitor al dreptei credinţe, a întărit cu cuvintele 
sale pe toți împreună cetăţenii săi în credinţa cea în Hristos, a luat moartea prin 
sabie şi aşa s-a mutat către Domnul. 


Tot în această zi, pomenirea Sfintei muceniţe Sinclitichia şi cele 2 fiice ale sale, 
care au fost tăiate cu sabia împreună cu Sfântul mucenic Areta (f 442) 


Tot în această zi, pomenirea Sfinţilor 2 mucenici care au pătimit împreună cu 
Sfântul mucenic Areta: o femeie aruncată în foc şi copilul ei, care s-a aruncat 
singur în văpaie după mama sa (î 442) 


Tot în această zi, Sfânta muceniţă Sevastiani din Frigia, ucenica Sfântului 
apostol Pavel (+ 86) 


Pe vremea împărăției lui Domeţian, aflându-se petrecând Sfânta muceniţă Se- 
vastiana în cetatea lui Marchian, a fost pârâtă la guvernatorul Serghie că este 
creştină; aducând-o de faţă înaintea lui, şi mărturisind sfânta, că a fost uceniţă a 
apostolului Pavel, şi a fost botezată de dânsul şi cum că este gata a muri pentru 
Hristos, întâi au bătut-o cu măciuci de plumb peste tot trupul şi au băgat-o în 
temniţă, unde i s-a arătat apostolul, zicându-i: "Bucură-te, şi nu te mâhni, că trebuie 
să mergi legată în cetatea ta pentru mărturisirea în Hristos". 


ŞI peste şapte zile scoţând-o guvernatorul din temniţă şi arzând foarte tare un 
cuptor a osândit-o ca să se arunce în el. lar sfânta aruncându-se în cuptor şi 
rămânând nevătămată a ieşit, încât s-au minunat toţi şi s-au spăimântat. Deci 
făcând ea rugăciune, s-a făcut glas mare din cer şi fulgere şi tunete şi grindină atât 
cât stinse şi focul şi mulţi se primejduiră şi fugea şi guvernatorul cu ceilalți. 


După acestea a zis guvernatorul: "Cine eşti tu, ce este pentru tine şi din ce cetate 
eşti"; iar sfânta tăcea. Şi înțelegând de la cei ce stau înainte, cum că este din 
Mitropolia Iracliei, a trimis-o legată la guvernatorul de acolo. 


lar îngerul Domnului arătându-i-se i-a zis: "Indrăzneşte, fiica lui Dumnezeu, că 
trebuie să stai de faţă înaintea guvernatorului Pompian, şi eu sunt cu tine”. 


Și mergând în Iracha a stat înaintea guvernatorului care spânzurând-o de un lemn, 
a strujit-o fără de milă ca la trei ceasuri şi rupându-se carnea ieşea din ea miros 

frumos de mir. Deci fiind strujită, se ruga întru sine atâta, cât ziceau toți că 
pătimeşte trup neînsuflețit. 


ŞI pogorând-o de pe lemnul acela, a dat-o să o mănânce fiarele. Şi slobozind ei un 
leu foarte mare, a venit lângă dânsa şi luând glas omenesc din porunca lui Dumne- 
zeu, pentru îndreptarea păgânilor, lăuda pe sfântă şi mustra pe cei fără de lege. 


Apoi au slobozit asupra ei o leoaică foarte rea şi nu a stricat-o cu nimic; şi şedeau 
amândouă fiarele ca nişte mieluşei tineri şi blânzi; de care mirându-se guvernatorul 
a dat răspunsul cel mai de pe urmă asupra ei. 

Și scoţând-o afară din cetate, i-au tăiat cinstitul cap, din care a curs lapte în loc de 
sânge. Băgând păgânul sfântul ei trup şi capul într-un sac, cu 300 de litre de plumb 
şi legându-l cu tot dinadinsul, l-a aruncat în mijlocul mării. lar îngerul Domnului 


rupând sacul a scos trupul sfintei la locul ce se cheamă Risiston. 


lar Amia, o nobilă, dacă a aflat, a înfăşurat moaştele cu pânză curată şi cu miresme 
scumpe, şi le-a aşezat în acelaşi loc la Risiston. 


Tot în această zi, Sfinţii Marcu, Sotirih şi Valentin, care pe pământ fiind târâţi, 
S-au Săvârşit. 


Tot în această zi, Sfântul Acachie, preotul, cel ce de sabie s-a săvârşit. 
Tot în această zi, Sfântul mucenic Nerdon, care prin foc s-a săvârşit. 


Tot în această zi cel între sfinţi Părintele nostru Proclu, patriarhul Constan- 
tinopolului, care în pace s-a săvârşit. 


Cu ale lor sfinte rugăciuni, Doamne, miluieşte-ne şi ne mântuieşte pe noi. Amin. 

Sfântul Nicolae Velimirovici - Proloagele de la Ohrida - Pomenirea Sfintei 
muceniţe Sebastiana (Sevastiani) 


Sfintul Nicolae Velimirovigi 
ă P- N 


4 Yo. HI 
Iulie = Decembrie 


Sinaxarul grecesc întru această zi face pomenire şi de Sfânta muceniţă Sebastiana 
(Sevastiani). 


Ea a fost uceniţă a Sfântului apostol Pavel şi a luat mucenicia sub împăratul Dome- 
țian, la anul 82 după Hristos. 


Ea a fost torturată mai întâi în cetatea Marchianopolis, unde Sfântul apostol Pavel i 
s-a arătat ei şi i-a zis: "Bucură-te şi nu te întrista, căci de aici vei merge în patria ta, 
ca să mărturiseşti credinţa." 


Cu adevărat, îndată după aceea judecătorul a trimis-o la Heracleea, locul naşterii ei, 
unde a fost torturată bestial şi la urmă decapitată. 


Sfintele ei moaşte au fost cusute într-un sac în care s-au băgat greutăți mari de 
plumb şi aruncate în mare. Dar îngerul lui Dumnezeu le-a scos din sac şi le-a dus la 
locul numit Rhaidestos [Risiston], unde Ammia, o femeie aristocrată, soţie de se- 
nator, le-a primit cu cinste şi le-a îngropat în giulgiuri şi aromate scumpe. 


Sfintele moaşte ale muceniţei Sevastiani au fost izvorâtoare de mir şi făcătoare de 
minuni. 

Bucură-te, Sfântă muceniţă Sevastiani, mult râvnitoare şi grabnic ajutătoare! 

